Vertskapet er hyggelige, hjelpsomme og løsningsorienterte. Alt fra første kontakt til utsjekk bærer preg av at ingenting er overlatt til tilfeldighetene.
Leiligheten har behagelig romløsning og er smakfullt innredet, samtidig som man raskt finner roen. Skråtak og velux-vinduer gjør at leiligheten oppleves som naturlig lys og luftig, men også usjenert og tilbaketrukket fra byens travle hverdag.
Det flotte kjøkkenet er godt utstyrt med det man måtte trenge av kjøkkenutstyr for å lage en god middag etter en dag i Oslo.
Alt fremstår som nytt, og det var godt renhold.
Dersom man er opptatt av god nattesøvn og en behagelig hverdag på reise, får man det her.
Beliggenheten er sentral i et trygt område, og det var ikke noe problem å finne parkering langs gaten innenfor et kvartal eller to. Ren og pen oppgang med trivelige naboer.
Anbefales på det varmeste.